Pressetekst

**De umyndige**

**En film af Mette Korsgaard**

Børn og unge under 18 år har ikke mange steder at gå hen, hvis deres forhold til forældrene er røget så meget af sporet, at de må flygte.

Forældrene

De umyndige er fortællingen om børn og unge, der søger hjælp og husly på Danmarks eneste krisecenter for børn under 18 år.

De fleste er flygtet fra vold i hjemmet eller anden svigt og uholdbare situationer. Mange er hjemløse.

De beder om hjælp til at komme væk og ønsker mere end noget andet et trygt sted at bo. Fælles for dem er, at de ikke føler sig hørt af myndighederne.

I Joannahuset kommer der hver anden dag en ny ung.

Stifteren af krisecenteret, Jette Wilhelmsen, og hendes personale tager imod de unge, giver dem husly og støtter dem i at komme i dialog med myndighederne og sørger for, at de bliver hjulpet i forhold til egne rettigheder.